**Muudatus nr 1**

13. augustil 2013.a sõlmitud

üürilepingule nr Ü5548/13

**KOKKULEPE ÜÜRILEPINGU MUUTMISEKS**

**Riigi Kinnisvara AS**, registrikood 10788733, asukoht Lasnamäe 2, Tallinn 11412 (edaspidi nimetatud **üürileandja**), mida esindab volikirja alusel haldusosakonna juhataja Margit Dengo,

ja

**Politsei- ja Piirivalveamet**, registrikood 70008747, asukoht Pärnu mnt 139, Tallinn 15060 (edaspidi nimetatud **üürnik**), mida esindab põhimääruse alusel peadirektor Elmar Vaher,

edaspidi eraldi või ühiselt nimetatud **pool** või **pooled,**

*võttes arvesse, et*

1. poolte vahel on 13. augustil 2013.a sõlmitud üürileping nr **Ü5548/13** (edaspidi nimetatud **leping)**, mille kohaselt on üürnikul õigus kasutada **Põlvamaal, Värska vallas, Ulitina külas, Kordoni/ Saatse kordoni** asuvat üüripinda;
2. üürnik on üürileandjale avaldanud soovi üüripinna hulka kuuluval territooriumil olemasoleva värava väljavahetamiseks tulenevalt üürniku nõuetest ning tasudes värava vahetamisega kaasnevad kulud (sh värava ja ehitustööde maksumus) üürimaksete kaudu;
3. üürileandja on 31.05.2013.a kirjaga teavitanud üürnikku lepingu tingimuste muutmisest seoses üleminekuperioodi lõpuga alates 01.01.2014.a;

leppisid kokku alljärgnevas (edaspidi nimetatud **kokkulepe**):

1. Ehitustööde teostamine:
   1. üürileandja kohustub teostama üüripinnal ehitustööd, mis seisnevad territooriumil paikneva värava vahetuses vastavalt käesoleva kokkuleppe **lisale 1**.
   2. üürnik kohustub tagama üürileandja esindajale ja töövõtjatele ehitustööde teostamise ajaks juurdepääsu territooriumile ulatuses, mis võimaldab ehitustööde teostamist.
   3. üürileandja kohustub kokkuleppe punktis 1.1. nimetatud ehitustööd üürnikule üle andma hiljemalt 31.03.2014.a eeldusel, et ei esine üürileandjast sõltumatuid tähtaega edasilükkavaid tingimusi (mh ilmastikuolud). Ehitustööde lõppemisel allkirjastatakse poolte poolt ehitustööde üleandmise-vastuvõtmise akt.
2. Ehitustööde maksumuse hüvitamine:
   1. kokkuleppe punktis 1.1. nimetatud ehitustööde maksumus kokku on **3242,64 (kolm tuhat kakssada nelikümmend kaks ja kuuskümmend neli senti) eurot** (sh üürileandja projektijuhtimise kulud), millele lisandub käibemaks õigusaktidega ettenähtud korras. Täpne ehitustööde maksumus selgub pärast ehitustööde lõppemist.
   2. üürnik tasub üürileandjale kokkuleppe punktis 1.1. nimetatud ehitustööde maksumuse täiendava üürina perioodil 01.11.2013 - 31.12.2013.a.
   3. Juhul kui ehitustööde lõppmaksumus ületab punktis 2.1 märgitud eeldatavat maksumust, siis esitab üürileandja üürnikule eeldatavat maksumust ületanud kulude osas täiendava arve, mille üürnik kohustub tasuma 21 (kahekümne ühe) kalendripäeva jooksul arve saamisest;
   4. Juhul kui ehitustööde lõppmaksumus on väiksem kui punktis 2.1 märgitud eeldatav maksumus, siis kantakse üürniku poolt tasutud ehitustööde lõppmaksumust ületav summa remondifondi mille kasutamise üle otsustab üürnik.
3. Muuta lepingu **lisa nr 3 „Üür ja kõrvalteenuste tasu“** ja lugeda see alates 01.11.2013.a õigeks kokkuleppele lisatud sõnastuses.
4. Jätta lepingu ülejäänud punktid muutmata.
5. Poolte esindajad kinnitavad, et nende volitused kokkuleppe sõlmimiseks on kehtivad, ei ole esindatava poolt tagasi võetud ega tühistatud ning neil on kõik õigused ja kooskõlastused kokkuleppe sõlmimiseks esindatava nimel.
6. Kokkulepe jõustub selle allkirjastamisest ja kehtib tagasiulatuvalt alates 01.11.2013.a.

Kokkuleppe lisad:

**Lisa 1** – Värava joonis

**Lisa 2** – Lepingu lisa nr 3, Üür ja kõrvalteenuste tasu

*(allkirjastatud digitaalselt) (allkirjastatud digitaalselt)*

Margit Dengo Elmar Vaher

Haldusosakonna juhataja politseikolonel

Riigi Kinnisvara AS peadirektor

Politsei- ja Piirivalveamet

|  |  |
| --- | --- |
|  | **Lisa 1** - Värava joonis |
|  |  |
|  |  |

